stanford-oval/wikipedia huggingface dataset:
Selviytyjät: Samoa
Kilpailijat.

| Kilpailija | Alkuperäinen heimo | Yhdistynyt heimo | Sijoitus | Kokonäisäänimäärä |
| --- | --- | --- | --- | --- |
| Marisa Calihan 26, Cincinnati, OH | Foa Foa |  | Ensimmäinen ulosäänestty Päivä 3 | 7 |
| Mike Borassi 62, Marina del Rey, CA | Foa Foa |  | Poistettu Loukkaantumisen takia Päivä 5 | 0 |
| Betsy Bolan 48, Campton, NH | Foa Foa |  | Toinen ulosäänestetty Päivä 6 | 7 |
| Ben Browning 28, Los Angeles, CA | Foa Foa |  | Kolmas ulosäänestetty Päivä 8 | 7 |
| Yasmin Giles 33, Los Angeles, CA | Galu |  | Neljäs ulosäänestetty Päivä 11 | 8 |
| Ashley Trainer 22, Maple Grove, MN | Foa Foa |  | Viides ulosäänestetty Päivä 14 | 9 |
| Russell Swan 42, Glenside, PA | Galu |  | Poistettu Loukkaantumisen takia Päivä 15 | 0 |
| Elizabeth "Liz" Kim 33, New York City, NY | Foa Foa |  | Kuudes ulosäänestetty Päivä 18 | 5 |
| Erik Cardona 28, Ontario, CA | Galu | Aiga | Seitsemäs ulosäänestetty Ensimmäinen Juryn jäsen Päivä 21 | 10 |
| Kelly Sharbaugh 25, West Hollywood, CA | Galu | Aiga | Kahdeksas ulosäänestetty Toinen Juryn jäsen Päivä 24 | 4 |
| Laura Morett 39, Salem, OR | Galu | Aiga | Yhdeksäs ulosäänestetty Kolmas Juryn jäsen Päivä 27 | 5 |
| John Fincher 25, Los Angeles, CA | Galu | Aiga | Kymmenes ulosäänestetty Neljäs Juryn jäsen Päivä 30 | 7 |
| Dave Ball 38, Los Angeles, CA | Galu | Aiga | Yhdestoista ulosäänestetty Viides Juryn jäsen Päivä 31 | 8 |
| Monica Padilla 25, San Diego, CA | Galu | Aiga | Kahdestoista ulosäänestetty Kuudes Juryn jäsen Päivä 33 | 7 |
| Shannon "Shambo" Waters 45, Renton, WA | Galu | Aiga | Kolmastoistas ulosäänestetty Seitsemäs Juryn jäsen Päivä 36 | 6 |
| Jaison Robinson 28, Chicago, IL | Foa Foa | Aiga | Neljästoistas ulosäänestetty Kahdeksas Juryn jäsen Päivä 37 | 7 |
| Brett Clouser 23, Los Angeles, CA | Galu | Aiga | Viidestoistas ulosäänestetty Yhdeksäs Juryn jäsen Päivä 38 | 3 |
| Mick Trimming 33, Los Angeles, CA | Foa Foa | Aiga | Kolmas | 4 |
| Russell Hantz 36, Dayton, TX | Foa Foa | Aiga | Toinen | 2 |
| Natalie White 26, Van Buren, AR | Foa Foa | Aiga | Voittaja | 5 |

Lauran kokonaisäänimäärä: Viisi lisä-ääntä annettiin Lauralle katkaisuäänestyksen aikana.
Russel H:n kokonaisäänimäärä: Koska Russel H. Pelasi piilotetun koskemattomuusidolin, seitsemän häntä vastaan annettua ääntä ei laskettu.
Natalien kokonaisäänimäärä: Kolme lisä-ääntä annettiin Natalielle katkaisuäänestyksen aikana.
Mizuki Fukumura

| Mizuki Fukumura> 譜久村 聖 |
| --- | --- |
 Mizuki Fukumura vuonna 2016.
Henkilötiedot
Syntynyt: 30. lokakuuta 1996 (ikä 28)
Ammatti:   laulaja  malli  tanssija 
Muusikko
Laulukielet:  japani
Aktiivisena:  2008–
Tyylilajit:  pop
Yhtyeet:  Morning Musume
Levy-yhtiöt:  Zetima 
Aiheesta muualla
Kotisivut
  [ Muokkaa Wikidatassa ] [ ohje ]  
Mizuki Fukumura (jap. 譜久村 聖, Fukumura Mizuki, s. 30. lokakuuta 1996, Tokio) on japanilainen poplaulaja. Hän liittyi Morning Musumeen yhdeksännen sukupolven jäsenenä. Ennen Morning Musumea hänet tunnettiin Shugo Chara Egg! -kokoonpanon jäsenenä ja roolistaan Shugo Chara! Party! -televisiosarjassa.
Ura > 2006–2010

Fukumura osallistui Kirarin Revolution -animesarjan kilpailuun vuonna 2006. Hän jäi kuitenkin toiselle sijalle.
2008 Fukumura osallistui Hello! Projectin harjoittelijaryhmän koe-esiintymisiin. Hän läpäisi koe-esiintymiset, ja 22. kesäkuuta hänestä tuli virallisesti osa harjoittelijaryhmää. Fukumuran kauan olleena haaveena oli tulla Morning Musumen jäseneksi.
Fukumura liitettiin osaksi Shugo Cha Egg! -kokoonpanoa 2009. Hän sai Amulet Heartin roolin. Fukumura oli päävokalistina animen kappaleessa "Watashi no Tamago".
Fukumura esiintyi Hello! Projectin artistin Erina Manon kahdessa musiikkivideossa taustatanssijana 2010. Shugo Chara Egg! lopetti toimintansa samana vuonna. Fukumura osallistui Morning Musumen yhdeksännen sukupolven koe-esiintymisiin, mutta ei läpäissyt niitä.
Ura > 2011–2013

Fukumuralle ei oltu kerrottu, että hän oli oikeasti läpäissyt koe-esiintymiset. 2. tammikuuta 2011 hänestä tuli osa Morning Musumea yhdessä Erina Ikutan, Riho Sayashin ja Kanon Suzukin kanssa. 7. tammikuuta Fukumura valmistui Hello! Projectin harjoittelijaryhmästä virallisesti. 4. huhtikuuta Fukumura ja muu yhdeksäs sukupolvi debytoi Morning Musumessa singlellä "Maji Desu ka Ska!".
Syyskuussa 2012 Fukumura avasi yhdessä sukupolvensa kanssa internet-sivuston. Loka-marraskuussa hän osallistui maailmanlaajuiseen fanitapahtumaan ja kävi muun muassa Thaimaassa, Taiwanissa, Ranskassa ja Etelä-Koreassa.
Fukumura julkaisi ensimmäisen kuvakirjansa 15. toukokuuta 2013. 21. toukokuuta hänestä tuli Morning Musumen varajohtaja yhdessä Haruna Iikubon kanssa.
Ura > 2014–nykyhetki

Fukumura julkaisi toisen kuvakirjansa 25. kesäkuuta 2014. 26. lokakuuta hänestä tuli Morning Musumen johtaja, kun entinen johtaja Sayumi Michishige valmistui ryhmästä.
Fukumuran kolmas kuvakirja julkaistiin 5. joulukuuta 2015.
Vuonna 2017 Fukumurasta tuli Hello! Projectin ensimmäinen varajohtaja, tehden Ayaka Wadan ensimmäiseksi Hello! Projectin johtajaksi, jonka rinnalla oli varajohtaja. 15. heinäkuuta julkaistiin Fukumuran neljäs kuvakirja.
Fukumura julkaisi viidennen kuvakirjansa 30. lokakuuta 2018. 31. joulukuuta ilmoitettiin, että Fukumurasta tulisi Hello! Projectin uusi johtaja Wadan valmistumisen jälkeen.
2019 vuoden alussa Fukumurasta tuli Morning Musumen pisimpään palvellut johtaja. 11. kesäkuuta Fukumura avasi Instagram-tilin. Hänestä tuli Hello! Projectin johtaja kesäkuussa 2019.
Yksityiselämä

Fukumuralla on kaksi veljeä. Hänen tiedetään tulevan hyvin toimeen yhtyekaverinsa Erina Ikutan kanssa.
Filmografia

| Nimi | Vuosi | Muuta |
| --- | --- | --- |
| Shugo Chara! Party | 2009–2010 | Animesarja, rooli: Amulet Heart |
| Bijo Gaku | 2011 | Tositelevisiosarja |
| Hello Pro! Time | 2011–2012 | Tositelevisiosarja |
| Suugaku Joshi Gakuen | 2012 | Draamasarja, rooli: Haru Akasaka (赤坂春) |
| Hello! Satoyama Life | 2012–2013 | Tositelevisiosarja |
| The Girls Live | 2014–2019 | Musiikkiohjelma |
| Tokugi Saikenshou Momusu de Gozaru! | 2017 | Tositelevisiosarja |
| Ai Dol Project | 2019– | Tositelevisiosarja |
Kansan vapautusarmeijan ilmavoimat

| Kansan vapautusarmeijan ilmavoimat 中国人民解放军空军 |
| --- | --- |
 Tunnus
  Konetunnus 
Toiminnassa:  11. marraskuuta 1949 alkaen
Valtio:   Kommunistipuolue –  Kiina
Puolustushaarat:  ilmavoimat
Rooli:  puolustushaara
Komentajat
Nykyinen komentaja:  kenraali Chang Dingqiu
Kansan vapautusarmeijan ilmavoimat (kiin. 中国人民解放军空军, Zhōngguó Rénmín Jiěfàngjūn Kōngjūn) on yksi Kiinan kansantasavallan kansan vapautusarmeijan viidestä puolustushaarasta. Osana kansan vapautusarmeijaa tämä on kuitenkin virallisesti kommunistisen puolueen aseelliseen siiven ilmavoimat, ja sen tehtävä on turvata ensisijaisesti puolueen valta-asema Kiinassa.
Kansan vapautusarmeijan ilmavoimat perustettiin virallisesti 11. marraskuuta 1949. Ilmavoimien vahvuus on noin 398 000 henkilöä, mikä tekee niistä suurimmat ilmavoimat Aasiassa.
Kiinan kansanvapautusarmeijan laivastolla on myös erilliset laivaston ilmavoimat (Kiinan kansanvapautusarmeijan laivaston ilmavoimat).
Historia

Kansan vapautusarmeijan ilmavoimat perustettiin 11. marraskuuta 1949 ja sen ensimmäisinä ilma-aluksina toimivat kansallismielisiltä ja Japanilta vallatut lentokoneet. Samaan tapaan kuin kansan vapautusarmeija merivoimien komentajilla, uusien ilmavoimien päälystöllä oli kokemusta vain maasodasta. Vuonna 1957 ilmavoimiin liitettiin ennen itsenäiset kansan vapautusarmeijan ilmatorjuntajoukot. Vaikka ilmavoimat olivat periaatteessa itsenäinen puolustushaara, käytännössä ne olivat alisteisia maavoimille aina kylmän sodan loppuun saakka.
Kommunistien voitettua Kiinan sisällissodan kansallismieliset olivat vetäytyneet Taiwaniin ja hallitsivat joitakin Taiwaninsalmen saaria. Toisen Taiwaninsalmen kriisin aikaan kansan vapautusarmeijan ilmavoimat ottivat yhteen Kiinan tasavallan ilmavoimien kanssa seitsemän kertaa. Ennen kriisiä tasavallan ilmavoimien koneiden oli ollut mahdollista lentää Kiinan mantereen yläpuolella aina Tianjiniin saakka. Kriisin myötä kansan vapautusarmeijan ilmavoimien osia sijoitettiin Taiwania vastapäätä, mikä rajoitti kansallismielisten ylilentoja. Kansallismieliset tekivät kuitenkin vielä tiedustelulentoja amerikkalaisilla U-2 lentokoneilla, joista viisi ammuttiin alas ennen kuin ohjelma lakkautettiin vuonna 1967.
Vuoden 1949 jälkeen ilmavoimien kokoa on pienennetty kuusi kertaa vuosina 1960, 1970, 1975, 1985, 1992 ja 2003. Vähennykset ovat olleet osa koko kansanvapautusarmeijaa koskevista vähennyksistä, joilla pyritään luomaan ammattimaisemmat asevoimat.
Organisaatio

Kansan vapautusarmeijan ilmavoimat on organisoinut johtonsa seitsemän sotilasalueen ilmavoimien kautta. Näitä ovat Shenyang, Peking, Lanzhou, Jinan, Nanjing, Kanton ja Chengdu.
Kaluston osalta Kiinalla on ollut ongelmia tuottaa kotimaisia ilma-alus malleja. Se onkin ollut pitkälti riippuvainen venäläisistä lentokoneista ja lentokoneiden osista.
Varsinaisen lentokaluston lisäksi ilmavoimien vastuulla on ilmatorjuntatykistö ja ilmatorjuntaohjukset. Ilmavoimiin kuuluu myös kolme laskuvarjodivisioona.
Kansan vapautusarmeijan ilmavoimien Chengdu J-10.
Punaisen Ristin Nuorten turvatalo

Punaisen Ristin Nuorten turvatalot antavat apua ja tukea 12–29-vuotiaille nuorille ja heidän perheilleen kaikenlaisissa pulma- ja kriisitilanteissa. Nuorten turvatalot tarjoavat muun muassa keskusteluapua, nuorille aikuisille tukea itsenäistymisen sekä tarvittaessa väliaikaisen yöpymispaikan.
Nuorten turvatalojen palvelut ovat maksuttomia. Nuorten turvatalo auttaa monella kielellä, tarvittaessa tulkin avulla. Nuori tai perhe voi hakeutua tai soittaa turvataloon ilman lähetettä ja ajanvarausta talojen aukioloaikoina. Arkisin Nuorten turvatalon työntekijän tavoittaa puhelimitse myös päiväsaikaan. Nuorten turvatalot sijaitsevat Helsingissä, Espoossa, Vantaalla, Turussa ja Tampereella, minkä lisäksi keskusteluapua on tarjolla verkossa valtakunnallisen Nettiturvis-palvelun kautta.
Toiminta ja palvelut

Nuori voi tulla turvatalolle vain juttelemaan. Turvatalo on avoinna joka päivä illasta aamuun klo 17–10. Tarpeen vaatiessa Nuorten turvatalosta saa väliaikaisen yöpymispaikan. Nuorelle majoitus on maksuton eikä hän tarvitse sitä varten lähetettä.
Nuorten turvatalot tarjoavat keskusteluapua nuorille ja läheisille kaikkiin asioihin liittyen. Keskusteluapu on maksutonta. Nettiturvis on valtakunnallinen palvelu, joka tarjoaa matalan kynnyksen keskusteluapua nuorille ja heidän läheisilleen. Palvelussa on aikoja tarjoalla myös iltaisin ja viikonloppuisin. Nettiturviksen tapaamiset ovat etätapaamisia.
Nuorella on mahdollisuus saada turvatalolta yksilöllistä tukea oman, tasapainoisen elämän aloittamiseksi. Työskentely perustuu luottamukselliseen ohjaukseen, jossa huomioidaan myös nuoren perhe. Nuorten ja perheiden tukemisen lisäksi turvatalot tekevät jatkuvaa yhteistyötä esimerkiksi koulujen ja muiden nuoren kannalta hyödyllisten tahojen kanssa. Itsenäistymisen tuki on omana palvelumuotonaan Helsingin, Tampereen ja Espoon turvataloissa. Turussa on mahdollisuus saada läheisneuvonpidon apua.
Nuorten turvatalot tarjoavat erilaisia vapaaehtoistoiminnan mahdollisuuksia. Lisätietoja saa Nuorten turvatalon verkkosivuilta tai lähimmältä turvatalolta.
Aiheesta muualla

www.nuortenturvatalo.fi
Turvatalojen yhteystiedot
Gustavo Puerta

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Gustavo Adolfo Puerta Molano
Syntymäaika: 23. heinäkuuta 2003 (ikä 21)
Syntymäpaikka: La Victoria, Kolumbia
Pelipaikka: keskikenttäpelaaja
Pituus: 173 cm
Seura
Seura: Bayer Leverkusen
Seurat
| Vuodet | Seura | O | (M) |
| 2021–2023 | Bogotá | 30 | (3) |
| 2023– | Bayer Leverkusen | 7 | (0) |
| 2023 | → Nürnberg | 0 | (0) |
 Seurajoukkueuran tilastot kattavat vain kansalliset sarjat, päivitetty 5. heinäkuuta 2024.  Maajoukkueuran tilastot päivitetty 5. heinäkuuta 2024.
Gustavo Adolfo Puerta Molano (s. 23. heinäkuuta 2003 La Victoria) on kolumbialainen jalkapalloilija, pelipaikaltaan keskikenttäpelaaja. Hän edustaa Saksan Bundesliigassa pelaavaa Bayer Leverkusenia.
La Victoriassa Valle del Caucassa syntynyt Puerta aloitti jalkapallon Talentos Gustavo Victoria Deportes -koulussa Tuluassa. Hän pelasi myös amatöörijoukkue Supercampeonesissa 10–16-vuotiaana.lähde? Puerta siirtyi Kolumbian toisella sarjatasolla pelaavaan Bogotáan vuonna 2021. Tammikuussa 2023 hän siirtyi Saksan Bundesliigan Bayer Leverkuseniin mutta aloitti lainalla 2. Bundesliigan Nürnbergissä, jossa hän ei puolen vuoden aikana päässyt kertaakaan kentälle. Kaudella 2023–2024 Leverkusen voitti sekä Bundesiigan että Saksan cupin mutta Puerta pelasi vain muutamia minuutteja seitsemässä liigaottelussa ja jäi cupissakin vaihtopelaajaksi. Eurooppa-liigassa Leverkusen ylsi loppuotteluun ja Puerta pelasi kolme alkulohko-ottelua, joista kaksi avauskokoonpanossa.
Puerta on pelannut Kolumbian alle 19- ja alle 20-vuotiaiden maajoukkueissa. Hän oli Kolumbian joukkueen kapteeni alle 20-vuotiaiden MM-kilpailuissa 2023. Hän pelasi turnauksessa viisi ottelua Kolumbian edetessä puolivälieriin ja teki maalin alkulohko-ottelussa Israelia vastaan.
Resonanssi

Värähtelevän kielen perusääni ja 1. ja 2. ylä-ääni.
Resonanssi eli myötävärähtely on fysiikan ilmiö. Värähtelykykyinen systeemi on resonanssissa, kun siihen vaikuttaa ulkopuolinen voima, jonka vaihtelun taajuus on sama tai lähes sama kuin järjestelmän ominaisvärähtelytaajuus. Voiman voi aiheuttaa esimerkiksi toinen värähtelevä kappale, sähkökenttä tai magneettikenttä. Resonanssi voimistaa värähtelyn erityisen suureksi.
Mekaanisesta resonanssista on usein haittaa. Koneen osa saattaa hajota joutuessaan resonanssiin, ja jopa suuria siltoja on murtunut tuulen aiheuttaman resonanssin vaikutuksesta. Sähköistä resonanssia hyödynnetään värähtelypiirissä, jota käytetään yleisesti elektronisissa laitteissa, kuten televisiossa ja radiossa. Akustista resonanssia puolestaan tarvitaan äänen tuottamiseen soittimissa, ihmisen äänielimissä ja vaikkapa ääniraudassa.
Resonanssi-ilmiöillä on suuri merkitys materiaalitutkimuksessa. Mittaamalla aineen osasten resonanssitaajuuksia – eli niiden spektri – voidaan saada yksityiskohtaista tietoa aineen rakenteesta. Esimerkkejä ovat ydinmagneettinen resonanssi (NMR), elektroni-spin resonanssi (ESR) ja ytimen gammaresonanssi (NGR) eli Mössbauerin ilmiö, joita kaikkia hyödynnetään spektroskopiassa.
Resonanssissa resonoiva systeemi tai sen osa värähtelee sinimuotoisesti resonanssitaajuudella. Värähtelyä voidaan analysoida matemaattisesti Fourier-muunnoksen avulla, jolloin värähtelyn spektri saadaan esiin.
Cordelia Fine

| Cordelia Fine |
| --- | --- |
 Fine vuonna 2010.
Henkilötiedot
Syntynyt: 1975 (ikä 49–50) Toronto, Kanada
Kirjailija
Tuotannon kieli: englanti
Aiheesta muualla
Kotisivut
Löydä lisää kirjailijoitaKirjallisuuden teemasivulta
Cordelia Fine (s. 1975 Toronto, Kanada) on kanadalaissyntyinen brittiläinen psykologian tutkija ja kirjailija. Fine asuu Melbournessa, Australiassa ja työskentelee historian ja tieteenfilosofian professorina Melbournen yliopistossa.
Vuonnna 2017, Fine voitti Royal Societyn tiedekirjapalkinnon kirjallaan Testosterone Rex. Vuonna 2018 hän sai tunnustuksena työstään Edinburgh Medal -palkinnon.
Teokset

Fine, Cordelia: A Mind of Its Own.  W. W. Norton & Company, 2006.  ISBN 9780393062137
Fine, Cordelia: Delusions of Gender.  W. W. Norton & Company, 2011.  ISBN 9780393340242
Fine, Cordelia: Testosterone Rex.  W. W. Norton & Company, 2017.  ISBN 9780393082081
Zaxxon

| Zaxxon |
| --- | --- |

Kehittäjä:  Sega/Gremlin
Julkaisija:  Sega
Jakelija:  Nintendo eShop
Pelisarja:  Zaxxon
Julkaistu:  1982
Lajityyppi:  räiskintäpeli
Alusta:  kolikkopeli, Apple II, Coleco ADAM, ColecoVision, Intellivision, MSX, Sega SG-1000, TRS-80, TRS-80 CoCo, ZX Spectrum
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK : 
Zaxxon (jap. ザクソン) on Segan vuonna 1982 julkaisema kolikkopeli, joka oli isometrinen räiskintäpeli. Peli on julkaistu myös useille muille alustoille.
Peli oli aikanaan harvinaislaatuinen ja nimetty aksonometrisen kuvaprojektion mukaan, mutta teknisesti kyseessä on isometrinen projektio.
Pelille on myös julkaistu jatko-osia kuten Super Zaxxon. Super Zaxxon eroaa Zaxxonista vaikeustasoltaan ja värimaailmaltaan.
Paramount käytti 150 000 dollaria pelin mainoksen tekemiseen.
Aiheesta muualla

Zaxxon Killer List of Videogamesissä (englanniksi)
Zaxxon MobyGamesissa (englanniksi)
Zaxxon Arcade History -sivustolla (englanniksi)
Sarrus’n sääntö

Sarrus'n sääntö: Kolmen vasemmanpuoleisen sarakkeen determinantti saadaan laskemalla yhteen paksujen viivojen osoittamat tulot ja vähentämällä katkoviivojen osoittamat tulot.
Sarrus’n sääntö on menetelmä ja muistisääntö 3×3-matriisin determinantin laskemiseksi. Se on nimetty ranskalaisen matemaatikon Pierre Frédéric Sarrus’n (1798–1861) mukaan.
Olkoon 3×3-matriisi
Sen determinantti voidaan laskea seuraavasti:
Lisätään matriisin oikealle puolelle kaksi ensimmäistä saraketta, jolloin sarakkeita on viisi vierekkäin. Seuraavaksi lasketaan yhteen samansuuntaisten ristikkäisten viivojen peittämien alkioiden tulot. Lopuksi vähennetään yläviistoon kulkevilta viivoilta saatu summa alaviistoon kulkevilta viivoilta saadusta summasta. Näin saadaan:
Vaihtoehtoinen pystysuuntainen muoto
Samaa lävistäjiin perustuvaa menetelmää voidaan soveltaa myös 2×2-matriiseihin.
Voidaan myös helpottaa 3×3-matriisin laskentaa etenemällä vaiheittain, eli muuttaa matriisi ensin kolmeksi ylimmän rivin alkioilla kerrotuksi 2×2-matriisiksi, jotka sitten lasketaan samalla periaatteella kuin muutoinkin.
Molemmat tilanteet ovat Leibnizin kaavan erikoistapauksia; kaavasta ei kuitenkaan voida johtaa vastaavia muistisääntöjä suuremmille matriiseille. Sarrus’n sääntö voidaan myös johtaa tarkastelemalla 3×3-matriisin Laplacen laajennusta.
Käännös suomeksi
Ilja Zubov

| Ilja Zubov |
| --- | --- |

Henkilötiedot
Syntynyt: 14. helmikuuta 1987 (ikä 37) Tšeljabinsk, Venäjän SFNT, Neuvostoliitto
Kansalaisuus:   Venäjä
Jääkiekkoilija
Pelipaikka:  keskushyökkääjä
Maila:  vasen
Pituus:  182 cm
Paino:  89 kg
Seura
Seura:  Spartak Moskova
Sarja:  KHL
Pelinumero:  38
Pelaajaura
Pääsarjaura:  2005–
Aik. seurat:  Traktor Tšeljabinsk (RUS-2) Spartak Moskova (RSL) Himik Mytištši (RSL) Salavat Julajev Ufa (RSL/KHL) Binghamton Senators (AHL) Ottawa Senators (NHL) TsSKA Moskova (KHL) Admiral Vladivostok (KHL) Avangard Omsk (KHL) Salavat Julajev Ufa (KHL)
NHL-varaus:  98. varaus, 2005 Ottawa Senators
Ilja Igorjevitš Zubov (ven. Илья Игоревич Зубов; s. 14. helmikuuta 1987 Tšeljabinsk, Venäjän SFNT, Neuvostoliitto) on venäläinen jääkiekkoilija, joka pelaa KHL-joukkue Spartak Moskovassa. Hän on pelipaikaltaan keskushyökkääjä. Zubovin vahvuuksiin kuuluu hyökkäyspään pelaaminen, luistelu, kiekollinen peli, mailankäsittelytaidot, työteliäisyys ja puolustaminen.
Ura > Seuraura

Zubov on Traktor Tšeljabinskin kasvatti. Hän debytoi seuran miesten joukkueessa vain 15-vuotiaana Venäjän toiseksi korkeimmalla sarjatasolla Vysšaja Ligassa kaudella 2002–2003. Ottawa Senators varasi Zubovin neljännellä kierroksella 98. pelaajana NHL:n varaustilaisuudessa 2005. Kaudeksi 2005–2006 hän siirtyi Superliiga-joukkue Spartak Moskovaan, jossa tulokaskausi toi 43 runkosarjaottelussa tehot 4+8=12 sekä kolmessa playoff-ottelussa tehot 2+2=4. Kauden 2006–2007 kynnyksellä Zubov siirtyi Himik Mytištšiin paitaan, mutta hän siirtyi kuitenkin kesken kauden Salavat Julajev Ufaan. Zubov jakoi kevään 2007 pudotuspeleissä tehoilla 2+3=5 joukkueen sisäisen pistepörssin voiton Andrei Sidjakinin ja Nikolai Zavaruhinin kanssa sekä voitti Ufan sisäisen tehotilaston lukemalla +4.
Elokuussa 2007 Zubov teki kolmivuotisen tulokassopimuksen Ottawa Senatorsin kanssa. Hän teki samana syksynä ensimmäisessä NHL:n harjoitusottelussaan Philadelphia Flyersia vastaan maalin, mutta Zubov pelasi kautensa kuitenkin lähes kokonaan AHL-joukkue Binghamton Senatorsissa. Hän pelasi ensimmäisen ja kauden ainoaksi jääneen NHL-ottelunsa 15. tammikuuta 2008 vieraissa Washington Capitalsia vastaan. Kaudella 2008–2009 Zubov oli Binghamtonin paras pistemies tehoilla 14+38=52. Hän pelasi kauden aikana kymmenen NHL-ottelua tehden kaksi syöttöpistettä. Kaudella 2009–2010 Zubov ehti pelata vain yhden AHL-ottelun, kunnes Senators lainasi hänet loppukaudeksi kotimaahansa Salavat Julajev Ufaan lokakuussa 2009. Tammikuussa 2010 Ufa kauppasi Zubovin TsSKA Moskovaan vaihdossa Pjotr Stšastlivyi'in. Hän voitti kevään 2010 pudotuspeleissä joukkueen sisäisen tehotilaston lukemalla +2.
Kaudella 2010–2011 Zubov jatkoi TsSKA:ssa, jonka kolmanneksi paras pistemies hän oli tehoilla 8+21=29. Kesken kauden 2013–2014, joulukuussa 2013 Zubov ja Mihail Naumenkov kaupattiin Admiral Vladivostokiin vaihdossa Enver Lisiniin. Kevään 2014 pudotuspeleissä hän oli joukkueen paras pistemies ja maalintekijä tehoilla 3+2=5. Heinäkuussa 2014 Zubov teki vuoden mittaisen jatkosopimuksen Admiralin kanssa. Hän nousi kaudella 2014–2015 joukkueen kapteeniksi ja oli KHL:n yhden kauden piste-ennätyksellään Admiralin paras syöttäjä ja toiseksi paras pistemies Niclas Bergforsin jälkeen tehoilla 7+28=35.
Ura > Maajoukkueura

| Mitalit | Mitalit | Mitalit |  |
| --- | --- | --- | --- |
|  Zubov Oddset Hockey Gamesissa toukokuussa 2014. |  Zubov Oddset Hockey Gamesissa toukokuussa 2014. |  Zubov Oddset Hockey Gamesissa toukokuussa 2014. |  |
Maa:   Venäjä
Miesten jääkiekko
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Hopeaa | Kanada 2006 | jääkiekko |  |
|  Hopeaa | Ruotsi 2007 | jääkiekko |  |
Zubov pelasi alle 20-vuotiaiden MM-kilpailuissa vuosina 2002 ja 2003, joista molemmat turnaukset päättyivät hopeaan. Hän pelasi myös alle 18-vuotiaiden MM-kilpailuissa vuonna 2005, jolloin Zubov oli Venäjän paras pistemies ja syöttäjä tehoilla 3+5=8. Hän pelasi myös U-18 Junior World Cupissa vuonna 2004. Venäjän A-maajoukkueessa Zubov on pelannut yhteensä 33 ottelua tehopistein 1+11=12.
Limes (ainejärjestö)

| Limes Ry |
| --- | --- |

Perustettu:  19. maaliskuuta 1936
Yliopisto:  Helsingin yliopisto
Tieteenala:  matematiikka, luonnontieteet
Haalareiden väri:  musta
Kotisivut:  https://limes.fi
Limes ry on Helsingin yliopiston Kumpulan kampuksen opiskelijoiden ainejärjestö. Limes edustaa matemaattis-luonnontieteellisen tiedekunnan opiskelijoita. Limeksen hallintotoiminnot sijaitsevat pääasiassa Kumpulassa, mutta huvitoimintaa järjestetään runsaasti myös ylioppilaskunnan tiloissa.
Historia

Limes ry perustettiin 19.3.1936.lähde?
Kirjakustantamo Like on saanut alkunsa vuonna 1987 Limeksen Elokuvakerhon (LiEKe) elokuvakirjahankkeesta.
Toiminta

Limes ry järjestää opiskelijoiden edunvalvonta- ja huvitoimintaa. Limeksen tärkeimpiä toimintoja ovat Limeksen graafisten laitosten suomenkielisten matematiikan ja fysiikan yliopistotason oppikirjojen kustantaminen. Limes huolehtii mm. Kumpulan fuksileirin järjestämisestä ja matematiikan, fysiikan ja kemian opettajan kandiohjelman tuutoroinnin järjestämisestä. Lisäksi Limes järjestää vuosittain tuhansia opiskelijoita keräävän Limeksen Appron.